《答皇甫十六侍御北归留别作》
唐代·独孤及

正当楚客伤春地，岂是骚人道别时。俱徇空名嗟欲老，

况将行别料前期。劳生多故应同病，羸马单车莫自悲。

明日相望隔云水，解颜唯有袖中诗。

作者简介：独孤及（725～777），唐朝散文家，字至之，河南洛阳人，天宝末，以道举高第，补华阴尉。代宗召为左拾遗，俄改太常博士。迁礼部员外郎，历濠、舒二州刺史，以治课加检校司封郎中，赐金紫。徙常州，卒谥曰宪。集三十卷，内诗三卷，今编诗二卷。